open-index/open-wikipedia-markdown huggingface dataset:
Bosveldkleinskubgeelvis

Die **Bosveldkleinskubgeelvis** (*Labeobarbus polylepis*) is 'n varswatervis wat natuurlik voorkom in die laer sytakke van die Limpopo-, die Imkomati- en die Pongolarivier-stelsels. In Engels staan die vis bekend as die *Bushveld smallscale yellowfish*.

## Voorkoms 
Daar is twee pare baarde om die mond. Die onvolwasse visse is silwerkleurig met donker kolle en die volwasse visse is donker olyfgroen aan die bokant, brons op die sye en roomkleurig aan die onderkant. Al die vinne is donker grysgroen. Die vis word tot 460&nbsp;mm lank en weeg 6.8&nbsp;kg. Die Suid-Afrikaanse hengelrekord is 6,18&nbsp;kg.

## Habitat 
Die vis verkies om in koeler water te leef en kom nie voor op hoogtes wat laer as 600&nbsp;m bo seevlak is nie. Hulle verkies diep poele en vinnigvloeiende water van permanente riviere en damme. Hulle vreet alge in die winter en insekte maar ook slakke, krappe en kleiner visse gedurende die somer. Die wyfie lê eiers gedurende die lente en somer. Die mannetjie word volwasse wanneer hulle sowat 170&nbsp;mm lank is en die wyfie 300&nbsp;mm. Die wyfies word gewoonlik langer as die mannetjies. Dit is 'n gewilde hengelvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Labeobarbus-polylepis.html
Laeveld grootskub-geelvis

Die **Laeveld grootskub-geelvis** (*Labeobarbus marequensis*) is 'n varswater vis wat natuurlik wyd verspreid voorkom vanaf die onderste gedeelte van die Zambezirivier suidwaarts tot by die Pongolarivier. In Engels staan die vis bekend as die *Lowveld largescalescale yellowfish*.

## Voorkoms 
Die vis het groot skubbe en daar is twee pare baarde om die mond. Die vis word tot 470&nbsp;mm lank en weeg tot 6.0&nbsp;kg. Die Suid-Afrikaanse hengel rekord is 5.75&nbsp;kg en die Zimbabwe rekord is 4.11&nbsp;kg.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Clanwilliam-geelvis

Die **Clanwilliam-geelvis** (*Labeobarbus capensis*) is 'n varswatervis wat natuurlik voorkom in die Olifantsrivier van Namakwaland. In Engels staan dit bekend as die *Clanwilliam yellowfish*.

## Voorkoms 
Die vis het twee pare baarde om die mond. Die onvolwasse visse is silwerkleurig met donker vlekke en die volwasse visse is goudkleurig. Die vis word tot 987&nbsp;mm lank en weeg 10&nbsp;kg. Die Suid-Afrikaanse hengelrekord is 5,679&nbsp;kg.

## Habitat 
Hulle verkies diep poele en die strome van groter sytakke om in te leef en is omnivore. Hulle eet alge en waterongewerweldes soos insekte, slakke en krappe. Groter visse eet ook paddas en klein vissies. Die spesie broei in die somer; die wyfie swem stroomop om haar eiers te lê.

## Voortbestaan 
Die vis se voortbestaan word bedreig deur damme en die invoer en vrylating van karp, 'n uitheemse vis, en word deur die IUBN geklassifiseer as 'n kwesbare spesie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Labeobarbus-capensis.html
Swartrug-beitelbek

Die **Swartrug-beitelbek** (*Varicorhinus dimidiatus*) is 'n varswater vis wat voorkom in die Ruorivier en sytakke van die laer Zambezirivier stelsel. In Engels staan die vis bekend as die *Blacktop chiselmouth*.

## Voorkoms 
Die vis het 'n lang, skraal lyf en die kop is kort, rond en die mond is klein. Daar is normaalweg geen baarde teenwoordig nie. Die sylyn is laag op die sye. Die bokant van die vis is goud-olyf kleurig en onder die sylyn is die vis room tot liggeel van kleur. Die vinne is donker olyf kleurig. Die vis word tot 245&nbsp;mm lank.

## Habitat 
Die visse leef in skole saam in vinnig vloeiende gedeeltes van riviere en diep rots poele. Hulle vreet deur alge van die rotse te skraap en leef saam met die Skeermes-beitelbek.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Varicorhinus-dimidiatus.html
Behoud van massa

Die **wet van behoud van massa** sê dat die hoeveelheid massa in 'n geïsoleerde sisteem oor 'n tydsbestek konstant sal bly. Dit beteken dat die atome van 'n voorwerp nie geskep of vernietig kan word nie, maar slegs rondgeskuif of in ander deeltjies verander kan word. As 'n chemiese reaksie twee verskillende atome in 'n nuwe produk verander, sal die massa van die reaktante (chemikalieë voor die chemiese reaksie) dieselfde wees as die massa van die reaksieproduk (die nuwe verbinding). Die wet is aanvanklik deur Antoine Lavoisier in die 18de eeu voorgestel. Kernreaksies kan egter massa na energie omsit volgens die bekende Einstein se vergelyking:
::E = mc^2

Waar:
* E = Energie
* m = massa [kg]
* c = spoed van lig [m/s]

## Sien ook 
* Behoud van energie (Eerste wet van termodinamika)
* Tweede wet van termodinamika
* Chemiese ewewig
Amritsar

**Amritsar** (Pandjabi: ਅੰਮ੍ਰਿਤਸਰ [əmːɾɪt̪səɾ]; Amrita Saras: "Nektarsee") is 'n stad in die noordweste van Indië. Die stad is in die gelyknamige distrik *Amritsar* in die deelstaat Panjab (nie vêr van die grens met Pakistan) geleë. Dit is in die 16de eeu deur Goeroe Ram Das gestig. Volgens die volkstelling van 2001 het die stad 975&nbsp;695 inwoners.

duimnael|links|Die Goue Tempel.
Amritsar is 'n heilige plek vir aanhangers van die Sikh-geloof, wat die beroemde *Goue Tempel* (Harimandir Sahib) besoek.

In 1919 het Britse soldate 'n vreedsame politieke vergadering beëindig deur op die skare los te brand. Altesame 379 mense is dood, 'n tragedie wat as die "Amritsar-slagting" bekend staan.

In 1984 het die Indiese regering 'n militêre operasie uitgevoer om Sikh-militante uit die Goue Tempel te verwyder. Tenks en ander militêre voertuie is ingespan en die tempel is in die proses erg beskadig.

## Verwysings 
## Eksterne skakels 
* 
*  Amritsar se amptelike webwerf
*  Amritsar by die Encyclopædia Britannica
Varicorhinus

**Varicorhinus** (*Beitelbekke*) is 'n genus van visse wat aan die familie Cyprinidae behoort. Die Beitelbekke lyk amper soos die geelvis maar het 'n kleiner bek met 'n onderlip wat meer uitstaan en gebruik word om alge van rotse en plante te skraap. Daar is vier spesies wat in Suider-Afrika voorkom.

## Spesies 
Spesies wat hoort tot die genus en voorkom in Suider-Afrika:
::* *Varicorhinus dimidiatus* - Swartrug-beitelbek
::* *Varicorhinus nelspruitensis* - Inkomati-beitelbek
::* *Varicorhinus pungweensis* - Pungwe-beitelbek
::* *Varicorhinus xyrocheilus* - Skeermes-beitelbek

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Inkomati-beitelbek

Die **Inkomati-beitelbek** (*Varicorhinus nelspruitensis*) is 'n varswater vis wat voorkom in die Inkomati- en die Pongolariviere. In Engels staan die vis bekend as die *Incomati chiselmouth*.

## Voorkoms 
Die vis se kop is breed, met 'n wye kleinerige mond. Die onderkaak het 'n horingagtige voorkoms met een paar kort baarde op. Die vis is olyfkleurig aan die bokant en 'n ligte olyf-geel tot roomwit aan die onderkant. Die vis word tot 320&nbsp;mm lank.

## Habitat 
Die vis leef in koel, rotsagtige areas in vloeiende waters in skole van 50 - 100 visse. Hulle vreet ongewerweldes en broei in die somer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Varicorhinus-nelspruitensis.html
Amerikaanse ekster

Die **Amerikaanse ekster** (*Pica hudsonia*) is 'n sangvoël wat aan die genus *Pica*, in die familie van kraaie behoort.

## Beskrywing 
duimnael|links|'n Amerikaanse ekster

Die Amerikaanse ekster is 45–60&nbsp;cm lank. Hulle het 'n 23–32&nbsp;cm lange stert wat trapvormig na agter afloop met wit en swart vlerke. Die pote is swart en tussen 41 en 51&nbsp;mm lank. Die swart snawel is tussen 23 en 29&nbsp;mm lank, sterk en gebuig. Die voël weeg tussen 141 en 216 gram.

Die voël is onder wit van kleur. Die kop, bors, rug, stert en die nek is 'n glinsterende swart. Die handpenne is wit, maar eindig in swart.

## Habitat 
Die Amerikaanse ekster kom op die Groot Vlaktes in Noord-Amerika voor. Hulle soek in groepe of alleen op die grond na kos. Amerikaanse eksters eet bessies, groot insekte soos kewers, sprinkane en krieke, asook vleis van dooie karkasse.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronne 
* Charles H. Trost – '**. In: A. Poole: **'. Cornell Lab of Ornithology, Ithaca 1999. .

## Eksterne skakels 
* 
*
Pungwe-beitelbek

Die **Pungwe-beitelbek** (*Varicorhinus pungweensis*) is 'n varswatervis wat voorkom in die Pungwe- en Buziriviere in Zimbabwe en Mosambiek. In Engels staan die vis bekend as die *Pungwe chiselmouth*.

## Voorkoms 
Die bek van die vis is wyd en klein en het 'n horingagtige onderlip waarmee dit alge van die rotse afskuur. Daar is slegs een paar baarde om die bek. Die vis is olyfkleurig aan die bokant en goudgeel tot roomkleurig aan die onderkant. Die onvolwasse visse is grys aan die bokant en silwerig aan die sye met 'n swart kol op die basis van die stertvin. Die vis word tot 180&nbsp;mm lank.

## Habitat 
Die vis leef in koel stroomversnellings in helder bergstrome. Hulle vreet alge en insekte en broei in die somer. Die onvolwasse vis leef in poele onder stroomversnellings.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Varicorhinus-pungweensis.html
Angelique Pretorius

**Angelique Pretorius** (gebore 1982) is 'n Suid-Afrikaanse aktrise. Sy het haar dramagraad aan die Universiteit van Kaapstad behaal.

Pretorius het TV-rolle in Egoli (M-Net), Kruispad (kykNET), Villa Rosa (kykNET), Snitch 2 (SABC3), *House of Love* (SABC2) en *Madam & Eve* (e-tv) vertolk. Sy is ook in rolprente soos Stoute Boudjies en Stilte te sien.

## Filmografie 
* Lien se lankstaanskoene, 2013 as juffrou Breytenbach
* Fanie Fourie's Lobola, 2013 as Santjie
* Stilte, 2012 as Antoinette van Wyk
* Winnie, 2011 as Marcia
* Stoute Boudjies, 2010
* Diamonds (TV-reeks), 2009
* Maya Winfield, 2009 as Maya Winfield
* Tornado and the Kalahari Horse Whisperer, 2009 as Jessica
* Stilte, 2008
* Kruispad (TV-reeks), 2008 as Wilmien Brits
* *House of Love* (TV-reeks), 2008 as Emma

## Eksterne skakels 
* Angelique Pretorius se amptelike tuisblad 
* Angelique Pretorius se Facebook-blad
Latakia

**Latakia** (soms ook *Latakiyah* of *Lathaqiya*, of *Latakieh* volgens die plaaslike transliterasie) is die belangrikste seehawe van Sirië en die hoofstad van die gelyknamige administratiewe gewes.

Naas sy ekonomiese funksie as hawestad is Latakia ook 'n belangrike nywerheidsentrum vir omliggende landelike nedersettings. Met 'n bevolking van meer as 400&nbsp;000 is Latakia die vyfde grootste stad in Sirië na Aleppo, Damaskus, Homs en Hama.

Alhoewel die gebied van Latakia reeds sedert die tweede millennium v.C. bewoon is, is die huidige stad eers in die 4de eeu v.C. onder die Seleukiede-bewind gestig. Dit het later onder Romeinse gesag gekom en vanaf die 8ste tot die 10de eeu deel uitgemaak van die Oemajade- en Abbasiede-ryk. Die hawe is in hierdie tydperk dikwels deur die Bisantyne aangeval en tydelik ook ingeneem voordat dit weer deur die Arabiere, veral die Fatimiede, verower is.

Latakia is later deur die Turkse Seldjoeke, Kruisvaarders, Ajoebiede, Mameloeke en Ottomaanse Turke ingeneem. Ná die Eerste Wêreldoorlog het Latakia deel geword van die Franse mandaatsgebied Sirië waar dit as administratiewe setel van die outonome Alawiete-gebied gedien het. Hierdie gebied is in 1922 in 'n Alawiete-staat omgeskep en het verskeie kere sy onafhanklikheid verklaar voordat dit in 1944 weer by Sirië ingesluit is.

Die huidige hawegeriewe het vanaf die 1950's ontstaan nadat ander seehawens ná Israel se onafhanklikwording in 1948 en die opsegging van die doeane-ooreenkoms met Libanon in 1950 vir Siriese in- en uitvoere nie meer maklik toeganklik was nie. Die uitbou van Latakia as moderne seehawe het gepaard gegaan met 'n vinnige bevolkingsgroei. 

## Eksterne skakels
Skeermes-beitelbek

Die **Skeermes-beitelbek** (*Varicorhinus xyrocheilus*) is 'n varswater vis wat voorkom in die Ruorivier bokant die Zoawaterval in Malawi. In Engels staan die vis bekend as die *Razorlip chiselmouth*.

## Voorkoms 
Die vis het twee pare kort baarde om die mond. Die mond is klein en het 'n skerp horingagtige onderlip. Die vis is goud-olyf van kleur aan die bokant en goud-geel aan die sye en onderkant. Al die vinne is olyfkleurig. Beide geslagte lyk dieselfde. Die vis word tot 178&nbsp;mm lank.

## Habitat 
Die vis leef in vinnig vloeiende gedeelte van die rivier en diep poele in die hoofstroom. Hulle vreet alge wat hulle van die rotse afskuur en leef saam met die Swartrug-beitelbek.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Varicorhinus-xyrocheilus.html
Moggel

Die **moggel** (*Labeo umbratus*) is 'n varswatervis wat voorkom in die Oranje-, Vaal-, Gourits-, Gamtoos-, Sondags-, Groot-Vis- en Boesmansrivier-stelsels. In Engels staan die vis ook bekend as die *Moggel*.

## Voorkoms 
Die vis het 'n ronde, vlesige kop met 'n klein mond waaraan twee pare baard vas is. Die vis is grys met 'n pienk en roomkleurige skakering en is wit aan die onderkant. Die vis word tot 500&nbsp;mm lank en die Suid-Afrikaanse hengelrekord is 2,853&nbsp;kg.

## Habitat 
Die vis leef in stilstaande of stadigvloeiende water en floreer in vlak water en plaasdamme. Hulle vreet onder andere detritus en broei in die somer.

## Broeiwyse 
Die wyfies migreer stroomop na geskikte broeiplekke by grasbanke in riviere of in vlak, rotsagtige dele van die rivier. Hier lê sy 250&nbsp;000&nbsp;eiers wat sowat veertig uur later uitbroei. Die larwes swem herhaaldelik na die oppervlak en word deur die stroom na dieper water gedra. Die jong vissies groei vinnig en is na een jaar reeds 100&nbsp;mm lank. Na 2 - 3 jaar bereik die mannetjies volwassenheid en is sowat 150&nbsp;mm lank; die wyfies bereik volwassenheid wanneer hulle sowat 250&nbsp;mm lank is. Die spesie kan 5 - 6 jaar oud word.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Skelton, Paul: *A Complete Guide to the FRESHWATER FISHES of Southern Africa.*. 2001. 

## Eksterne skakel 
* *Labeo umbratus* by FishBase.
Clanwilliam-sandvis

Die **Clanwilliam-sandvis** (*Labeo seeberi*) is 'n varswatervis wat voorkom in die Olifantsrivier-stelsel. In Engels staan die vis bekend as die *Clanwilliam sandfish*.

## Voorkoms 
Die vis het 'n lang, slanke lyf en is bedek met klein skubbe. Daar is een paar baarde om die mond. Die vis is olyf-grys met 'n goudkleurige skynsel en wit aan die onderkant. Die vis word tot 355&nbsp;mm lank en die Suid-Afrikaanse hengelrekord is 0.269&nbsp;kg.

## Habitat 
Die vis leef in die hoofstroom en groter sytakke; hulle verkies diep poele en diep gedeeltes van die rivier. Hulle voed op alge, detritus en klein ongewerweldes wat van rotse af gevreet word. Die vis word maklik waargeneem in die Olifantsrivier. Gedurende die lente en somer migreer hulle stroomop in skole om te broei.

## Bewaringstatus 
Die spesie is krities bedreigd en die bevolking het afgeneem weens damme wat die migrasietog tydens broeityd erg belemmer, watervloei wat verminder het en die impak van uitheemse spesies wat by Clanwilliam losgelaat is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Labeo-seeberi.html
Tugela-moddervis

Die **Tugela-moddervis** (*Labeo rubromaculatus*) is 'n varswater vis wat voorkom in die Tugelarivier-stelsel. In Engels staan die vis bekend as die *Tugela labeo*.

## Voorkoms 
Daar is twee pare baarde om die mond. Die skubbe op die rug, voor die dorsale vin en op die pens en bors is klein. Die onvolwasse vis is silwer van kleur en slank. Die volwasse visse is olyf-grys met 'n goue-bruin skynsel op die skubbe.
Die vis word tot 500&nbsp;mm lank en die Suid-Afrikaanse hengel rekord is 1.95&nbsp;kg.

## Habitat 
Die vis verkies om in diep poele en stadig vloeiende gedeeltes van die rivier te leef. Hulle vreet groen alge, detritus en diatome. Die visse migreer in skole stroomop gedurende die lente en somer om te broei. 'n Groot volume klein eiers word gelê en die klein vissies leef in vlak, stilwater.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* '' 'n Volledige Gids tot die VARSWATERVISSE van Suider-Afrika.'' Paul Skelton. 2001. 

## Eksterne skakel 
* FishBase
Vyfster

***Vyfster*** was 'n Afrikaanse televisiedrama wat van 1982 deur die SAUK uitgesaai is. Die regisseur was Regardt van den Bergh terwyl Johann Potgieter die draaiboek geskryf het. Die TV-reeks speel in 'n tronk af en handel oor die wel en weë van die gevangenes en tronkbewaarders. Die rolprent Skollie is vrygestel tussen seisoen 1 en 2. Dit is later opgevolg met die rolprent, getiteld Vyfster: Die Slot (1985). Baie kykers was ontstoke oor die TV-reeks se stomp einde.

Die kenmerkende temawysie van die program is deur die Suid-Afrikaner Lloyd Ross geskryf en opgevoer.

## Akteurs 
Van die akteurs wat hierin verskyn het is:
* Emgee Pretorius as Priester, die bendelid
* George Ballot as Skollie Williams, 'n gevangene
* Patrick Mynhardt as Pappa, die bendebaas
* Danie Joubert as Hendrik le Roux, 'n gevangene
* At Botha as Sersant Theuns Gerber, 'n bewaarder
* Paul Eilers as Polka, gevangene en bendelid
* Pierre Knoessen as Gerrie Prinsloo, 'n bewaarder wat deur Polka gemanipuleer word.  In die tweede seisoen is Prinsloo 'n gevangene.
* Tromp Terre'blanche as Oubaas
* Marius Weyers as Tiger Blom
* Rod Alexander as Gabba, Priester se handlanger
* Carel Trichardt as die Kolonel, die hoof van die gevangenis
* Bettie Kemp as die Welsynsbeampte
: en andere.

## Eksterne skakels 
*
Clariidae

**Clariidae**, (Babers) is 'n vis-familie van die orde Siluriformes. Die familie bestaan uit twaalf genera met 74 spesies wat in Afrika voorkom waarvan drie genera met agt spesies in Suider-Afrika voorkom.

## Genera 
duimnael|links|240px|*Clarias batrachus*

Die volgende genera en gepaardgaande spesies is deel van die familie:
* *Clarias*
::* *Clarias cavernicola* - Spelonkbaber
::* *Clarias gariepinus* - Skerptandbaber
::* *Clarias liocephalus* - Sagkopbaber
::* *Clarias ngamensis* - Stomptandbaber
::* *Clarias stappersii* - Gevlekte baber
::* *Clarias theodorae* - Slangbaber

* *Clariallabes*
::* *Clariallabes platyprosopos* - Breëkopbaber

* *Heterobranchus*
::* *Heterobranchus longifilis* - Vundu

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Labeo

**Labeo** (*Moddervisse*) is 'n genus van visse wat aan die familie Cyprinidae behoort. Hierdie genus is groot met 80 spesies wat in Afrika voorkom. Die genus kom ook in Asië voor. Die visse is spesialis vreters van alge en detritus. Die meeste spesies van die genus word langer as 150&nbsp;mm, weeg 1.8 tot 2.2&nbsp;kg (5 pond) en is sterk swemmers. Hulle migreer ook stroom-op om te broei.

## Spesies 
Spesies wat hoort tot die genus en voorkom in Suider-Afrika:
::* *Labeo altivelis* - Manyame-moddervis
::* *Labeo ansorgii* - Kunene-moddervis
::* *Labeo capensis* - Oranjerivier-moddervis
::* *Labeo congoro* - Rooiskub-moddervis
::* *Labeo cylindricus* - Rooioog-moddervis
::* *Labeo lunatis* - Bo-Zambezi-moddervis
::* *Labeo molybdinus* - Loodvis
::* *Labeo rosae* - Rooineus-moddervis
::* *Labeo rubromaculatus* - Tugela-moddervis
::* *Labeo ruddi* - Silwer-moddervis
::* *Labeo seeberi* - Clanwilliam-sandvis
::* *Labeo umbratus* - Moggel

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
*  *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Henxel

**Henxel** is ’n nedersetting in die munisipaliteit Winterswijk in die provinsie Gelderland in Nederland.
Basra

**Basra** (Arabies: البصرة, *Al Baṣrah*) is 'n stad in die suidooste van Irak naby die Persiese Golf. Die stad het 'n bevolking van 3&nbsp;500&nbsp;000 in 2009 gehad en is die tweede grootste stad van die land ná die hoofstad Bagdad. Basra is geleë net suidwes van die grens tot Iran en net noord van Koeweit. Irak se vernaamste hawe is hier aan die Shatt al-Arab-rivier geleë.

Tydens die eerste Golfoorlog was Basra ’n basis van verset teen Saddam Hoesein. Ná hewige gevegte tydens die inval in Irak in 2003 was dit van 2003 tot 2007 onder die Britse magte se beheer.

## Verwysings
Mosoel

**Mosoel** (Arabies: الموصل; Koerdies: *Mûsil/Nînewe*; Turks: *Musul*) is 'n stad in die noorde van Irak, wat aan die Tigrisrivier geleë is. Die stad het 'n bevolking van 1&nbsp;800&nbsp;000 in 2009 gehad en is die derde grootste stad van die land ná die hoofstad Bagdad en Basra. Mosoel is geleë net oos van die grens tot Sirië, suid van Turkye en oos van Iran.

## Eksterne skakels 
*  
*
Dammam

**Dammam** (Arabies: الدمام‎‎ *ad-Dammām*) is die vyfde grootste stad in Saoedi-Arabië naas Riaad, Djedda, Mekka en Medina met 'n bevolking van 2&nbsp;054&nbsp;710 in 2009. Die stad is geleë aan die Persiese Golf en is 'n belangrike stad vir die produksie van Ru-olie.

## Eksterne skakels 
*  Amptelike webwerf
Sulaymaniyah

**Sulaymaniyah** (Koerdies: سلێمانی / *Silêmanî*, Arabies: السليمانية) is 'n stad in die noordooste van Irak. Die stad het 'n bevolking van 1&nbsp;500&nbsp;000 in 2012 gehad en is die vyfde grootste stad van die land ná die hoofstad Bagdad, Basra, Mosoel en Arbil. Sulaymaniyah is geleë net wes van die grens tot Iran en suidoos van Arbil en Mosoel.
Amphiliidae

**Amphiliidae** (Bergbabers) is 'n visfamilie van die orde Siluriformes. Die familie bestaan uit nege genera met sestig spesies wat in Afrika voorkom waarvan twee genera met vyf spesies in Suider-Afrika voorkom.

## Habitat 
Die vis verkies helder, vinnigvloeiende strome en riviere om in te leef.

## Genera 
Die volgende genera en gepaardgaande spesies is deel van die familie:
* *Amphilius*
::* *Amphilius laticaudatus* - Breëstert-bergbaber
::* *Amphilius natalensis* - Natalse bergbaber
::* *Amphilius uranoscopus* - Gewone bergbaber

* *Zaireichthys*
::* *Zaireichthys rotundiceps* - Gevlekte-sandbabertjie
::* *Zaireichthys dorae* - Chobe-sandbabertjie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Clanwilliam-saagvin

Die **Clanwilliam-saagvin** (*Barbus serra*) is 'n varswatervis wat voorkom in die Olifantsrivier. In Engels staan dit bekend as die *Clanwilliam sawfin*.

## Voorkoms 
Die onvolwasse visse is silwerkleurig met onreëlmatige swart kolle op. Die volwasse visse is diep olyfgroen en ligroomkleurig aan die onderkant. Daar is twee pare baarde om die bek, die snoet is lank en gepunt en die bek is klein. By broeiende visse (beide geslagte) is daar klein tuberkels op die kop. Die dorsale vin is benerig en getand. Die vis word tot 500&nbsp;mm lank en die Suid-Afrikaanse hengelrekord is 3.04&nbsp;kg.

## Verspreiding 
Die vis is endemies aan die Olifantsrivier.

## Habitat 
Hulle verkies diep poele en die hoofstrome om in te leef. Die jonger vissies verkies om in kleiner sytakke te leef. Hulle broei in die somer; hulle kom in groot groepe saam in diep poele onder watervalle en stroomversnellings. Die vis vreet insekte en ander ongewerweldes asook alge en detritus vanaf die bodem.

## Bewaringstatus 
Die vis is bedreigd en die populasie het afgeneem sedert baars losgelaat is in die Olifantsrivier. Die bou van groot damme en toenemende beskadiging van hul habitat het ook 'n negatiewe impak op die populasie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Barbus-serra.html
Tuberkel

[duimnael|regs|Tuberkels op die vel van 'n [slak.]]

'n **Tuberkel** is 'n knobbeltjie of klein ronde uitsteeksel op 'n plant of dier. In mediese terme kan dit ook verwys na 'n sieklike uitgroeisel in verskeie weefsels van die liggaam, veral die longe, waardeur tuberkulose ontstaan.

[links|duimnael|Tuberkels op 'n [kaktus.]]

## Verwysings
Schilbeidae

**Schilbeidae** (botterbabers) is 'n visfamilie van die orde Siluriformes. Die familie bestaan uit vyf genera met 34 spesies wat in Afrika voorkom waarvan slegs een genus in Suider-Afrika voorkom.

## Kenmerke 
Die visse leef in skole saam anders as die ander babers wat bodembewoners is.

## Genus 
Die volgende genus en gepaardgaande spesies is deel van die familie:
* *Schilbe*
::* *Schilbe intermedius* – Silwerbaber
::* *Schilbe yangambianus* – Yangambi-botterbaber

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Kaalkop-glasvis

Die **Kaalkop-glasvis** (*Ambassis dussumieri*) is 'n vis wat voorkom aan die ooskus van Afrika suidwaarts tot by die Algoabaai. In Engels staan die vis bekend as die *Bald Glassy*.

## Voorkoms 
Die vissie word nie langer as 100&nbsp;mm nie.

## Habitat 
Die vis leef in strandmere en sout mere in Mosambiek en KwaZulu-Natal en ook in beskutte tropiese water van die Atlantiese Oseaan. Hulle kan oorleef in varswater maar slegs binne 'n nou temperatuurband van 23 - 26&nbsp;°C. Hulle vreet skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Ambassis-dussumieri.html
Ambassis

**Ambassis** (*Glasvisse*) is 'n genus van visse wat aan die familie Ambassidae behoort. Die genus is klein en kom hoofsaaklik voor in tropiese strandmere en dring soms die mondings van riviere binne. Hulle staan bekend as glasvisse omrede hulle deurskynend lyk. Die getande gleuwe op die kop is kenmerkend van die genus. Die familie bestaan uit 24 spesies wat in die Indiese-Pasifiese area voorkom en drie spesies kom in Suider-Afrika voor.

## Spesies 
Spesies wat hoort tot die genus en voorkom in Suider-Afrika:
::* *Ambassis dussumieri* - Kaalkop-glasvis
::* *Ambassis natalensis* - Slankglasvis
::* *Ambassis ambassis* - Langstekel-glasvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Arbil

**Arbil** (Koerdies: ھەولێر, Arabies: أربيل&lrm;, Aramees: ܐܪܒܝܠ, Turks: *Erbil*) is 'n stad in die noorde van Irak. Dit het in 2009 'n bevolking van 1&nbsp;293&nbsp;839 gehad en is die vierde grootste stad van die land ná die hoofstad, Bagdad, Basra en Mosoel. Arbil is die hoofstad van die Irakse Koerdistan en is geleë noordwes van Sulaymaniyah en oos van Mosoel, asook net oos van die grens met Sirië, suid van Turkye en wes van Iran.

## Galery 

Lêer:Arbil Citadel.jpg|Sitadel van Arbil
Lêer:Jalil Khayat Mosque Gate.jpg|Jalil Khayat-moskee
Lêer:Nishtiman Bazaar.jpg|Nishtiman Bazaar
Lêer:Family mall, Erbil Iraqi Kurdistan.jpg|"Family Mall"
Lêer:Arbil Clock.JPG|Erbil-klok
Lêer:Minar Park, Erbil, Iraq.jpg|Minare Park
Lêer:Inside the Bazaar - Erbil - Iraq.jpg|Ou mark (Qeyseri)
100m Street Erbil.jpeg
Rosa centifolia

***Rosa centifolia***, ook bekend as die *Hollandse roos* is 'n bekende roos. Dit is onder andere deur Jan van Riebeeck in Kaapstad aangeplant en was die eerste roos wat in Suid-Afrika geblom het op 1 November 1659.

## Bronne 
* *Tuis*, Oktober 2012.
* Plants of the World Online
Casper de Vries

**Casper de Vries** is 'n Afrikaanse komediant en akteur. Hy is veral bekend vir sy eenman-vertonings en skurwe taal. Baie Afrikaners hou van sy humor, hoewel sommige dit as walglik beskou.

De Vries is op 1 Junie 1964 in Pretoria, Suid-Afrika gebore. Hy is die seun van 'n Suid-Afrikaanse vader en 'n Nederlandse moeder en het dubbele burgerskap. Hy het drama aan die Universiteit Stellenbosch studeer. Sy afstudeeropdrag in 1986 (die voorstelling: *Hallo Suid-Afrika*) was die begin van sy professionele loopbaan. Daarna tree hy jaar-na-jaar in vertonings op, tot hy in 1997 met sy eenman-vertonings begin het. Behalwe Afrikaans praat hy ook vlot Nederlands.

## Lewendige vertonings 
Hier is 'n lys van sy eenman-vertonings:

* *Walgwors* (1997)
* *Wetter* (1998)
* *Toet & Taal* (1999)
* *Laat Daar Lag Wees* (2000)/(2001)
* *DiMensie* (2002)
* *Die Hits* (2003)
* *Snaaks Genoeg* (2004)
* *My Wêreld* (2006)
* *Mondig* (2007)
* *BroedersAncestors* (2009)
* *Gaan Groot* (2010)
* *Vark in hel* (2011)

## Filmografie 
Rolprente waarin De Vries gespeel het:

* Egoli: Afrikaners is plesierig, 2010
* *Haak en Steek* as Blertsie du Toit en Hanno Gelderblom
* *Alec to the Rescue* (1999) as Train Steward
* *Soweto Green* (1995) as Adrian Fluit
* ''Sweet 'n Short* (1991) as George Weedle
* *Taxi to Soweto'' (1992) as 'n Telekommunikasie Ingenieur
* *Kwagga Strikes Back* ook bekend as *Oh, Shucks-here comes UNTAG* (1990) as Jaap van den Ploes

## Sien ook 
* Lys van bekende Suid-Afrikaners

## Eksterne skakels 
* Video's op YouTube
Riller

[duimnael|[Alfred Hitchcock was een van die groot eksponente van die genre.]]
'n **Riller** is 'n genre van rolprente en verhale waar angs by die kyker of leser gewek word. 'n Meeslepende atmosfeer van afwagting word geskep. Dit gaan gewoonlik gepaard met spanning, opwinding en die bonatuurlike.

In die geval van rolprente word 'n riller 'n gruwelrolprent of gruwelfilm genoem.

Voorbeelde van Afrikaanse rillers:
* Wolwedans in die skemer, 2012
* Netnou hoor die kinders, 1977
* Boemerang 11:15, 1972
Gérard Rudolf

**Gérard Rudolf** is 'n Suid-Afrikaanse akteur en skrywer. Hy het in verskeie rolprente en TV-reekse opgetree, onder andere *Arende* (1992, 1993), *Paljas* (1998), *The Piano Player* (2002) en *The Young Black Stallion* (2003).

Rudolf matrikuleer in 1983 van Hoërskool Linden waarna hy sy twee jaar verpligte militêre diensplig doen. In 1987 begin hy drama aan die Universiteit van Pretoria te studeer en voltooi sy graad in 1989. Hy sluit vir 'n jaar by die CAPAB-drama maatskappy aan waar hy Shakespeare en ander komedies en dramas opvoer. In 1991 begin hy sy eie teater-maatskappy genaamd *Makeshift Moon*, wat in oorspronklike Suid-Afrikaanse werke spesialiseer. In 1998 word hy die jongste hoof van die dramaskool in die geskiedenis van die "City Varsity" in Kaapstad. In 2002 verhuis hy na Engeland waar hy homself oor die volgende 8 jaar toespits op sy skryfwerk. In 2009 Publiseer hy sy eerste digbundel, ORPHANED LATITUDES (Red Squirrel Press). In 2010 keer hy terug na Suid-Afrika. Hy woon en werk tans in Johannesburg.

## Filmografie 
* Chander Pahar, 2013 as Diego Alvarez
* Jimmy in pienk, 2013 as Gigi
* Rhythm City, TV Reeks, 2012, as Duiwel
* Villa Rosa, 2011 aaneenlopend, as Carlos
* Wolwedans in die skemer, 2012 as Luitenant Nolte
* Wild at Heart (TV-reeks), 2012 as Jay
* Transito (TV-reeks), 2008 as Priester
* The Young Black Stallion, 2003 as Rhamon
* The Dashing Diner (kort), 2003 as Frank Opperman
* Adrenaline (Nederlandse rolprent), 2003 as Ben
* Pavement, 2002 as Dr. Green
* The Red Phone: Manhunt (TV-fliek), 2002 as Gemar
* The Piano Player, 2002 as Ryan Tyler
* Styx (video), 2001 as Sloan
* Dust, 2001 as Carlos Vegas
* Husk (kort), 1999 as Hugo (as Gerard Rudolf)
* The Adventures of Sinbad (TV-reeks), 1997–1998 as Count Orlock
* Paljas, 1998 as Jan Mol
* Arende III (TV-reeks), 1993 as Izak Vogel
* Arende II (TV-reeks), 1992

## Verwysings
Langstekel-glasvis

Die **Langstekel-glasvis** (*Ambassis ambassis*) is 'n vis wat voorkom in Mauritius, Madagaskar en die aan die ooskus van Afrika suidwaarts tot by die Umtatarivier. In Engels staan die vis bekend as die *Longspine Glassy*.

## Voorkoms 
Die vissie word nie langer as 150&nbsp;mm nie. Die kieudeksels se rante is skerp getand.

## Habitat 
Die vis, eintlik 'n seevis, kan leef in varswater tussen 7 - 32&nbsp;°C. Hulle is nagvreters en vreet wel skaaldiere, larwes en insekte.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakels 
* https://www.fishbase.se/summary/Ambassis-productus.html
David Louw

**David Louw** (gebore 22 Mei 1987) is 'n Suid-Afrikaanse akteur. Hy is veral bekend vir die karakter van Petrus Steyn in kykNET se sepie, *Villa Rosa*.

Louw is op 22 Mei 1987 in Vrede gebore. Hy het drie jaar lank verhoog- en film-opleiding van PALI (*Performing Arts and Lifestyle Institution*) ontvang. Hy woon tans in Johannesburg.

## Filmografie 
* *Wolwedans in die skemer*, 2012 as Ryno
* *Villa Rosa* as Petrus Steyn
* *Getroud met rugby* as Simon

## Eksterne skakels 
*
Oranjerivier-moddervis

Die **Oranjerivier-moddervis** (*Labeo capensis*) is 'n varswatervis wat voorkom in die Oranje- en  Vaalrivier-stelsels. In Engels staan die vis bekend as die *Orange river mudfish*.

## Voorkoms 
Die vis is groot en lank met die kop ietwat plat. Daar is twee pare baarde om die mond. Die onvolwasse visse is dunner terwyl die volwasse visse 'n dieper lyf het met die skof agter die kop wat goed uitstaan. Die onvolwasse visse is grys en wit aan die onderkant; die volwasse visse is donkergrys en word diep donker blou-swart gedurende broeityd. Die vis word tot 500&nbsp;mm lank en weeg gemiddeld 1,8 tot 2,2&nbsp;kg (5 pond). Die Suid-Afrikaanse hengelrekord is 3,83&nbsp;kg.

## Habitat 
Die vis leef in vloeiende water van groot riviere en kan ook oorleef in beskermende water. Hulle vreet kos vanaf die oppervlakte van plante en rotse. Beide geslagte migreer in die somer stroomop om te broei.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* *Labeo capensis* by FishBase
Atherina

**Atherina** (*Glasvisse*) is 'n genus van visse wat aan die familie Atherinidae behoort. Daar is vyf spesies wat hoort tot die genus en een spesie kom in Suider-Afrika voor.

## Spesie 
Spesies wat hoort tot die genus en voorkom in Suider-Afrika:
::* *Atherina breviceps* - Kaapse spierinkie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Varswaterpypvis

Die **Varswaterpypvis** (*Microphis fluviatilis*) is 'n varswatervis wat voorkom aan die ooskus van Afrika in riviere en mere suidwaarts tot by die voormalige Transkei. In Engels staan die vis bekend as die *Freshwater pipefish*.

## Voorkoms 
Die mannetjie het 'n broeisak aan sy onderkant. Die vis word tot 210&nbsp;mm lank en is blouerig groen tot geelgroen met dun vertikale strepe op die lyf.

## Habitat 
Die vis leef in stil water tussen plantegroei. Hulle vreet moontlik klein ongewerweldes. Die wyfie stort haar eiers in die broeisak van die mannetjie waar dit bly totdat die larwes uitbroei.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Microphis-fluviatilis.html
Tabris

**Tabris** (Persies: تبريز, *Tabrīz*; Azerbeidjans: تبريز, *Təbriz*) is 'n stad in die noordweste van Iran. Die stad het 'n bevolking van 1&nbsp;378&nbsp;935 in 2006 gehad en is die vierde grootste stad van die land ná die hoofstad Teheran, Mashhad en Isfahan. Tabris is geleë net oos van die grens tot Irak en Turkye en suid van Armenië en Azerbeidjan. Die stad word beskou as die kulturele sentrum van Azerbeidjanners in Iran.

## Eksterne skakels 
*  Amptelike webwerf
Karaj

**Karaj** (Persies: ‏کرج) is 'n stad in die noorde van Iran. Die stad het 'n bevolking van 2&nbsp;086&nbsp;000 in 2010 gehad en is die vyfde grootste stad van die land ná die hoofstad Teheran, Mashhad, Isfahan en Tabris. Karaj is geleë net wes van Teheran, suid van die Kaspiese See en noord van die heilige stad Qom.
Hengelo

**Hengelo** kan na een van de volgende verwys:

* Hengelo, Gelderland, ’n dorp in die Nederlandse provinsie van Gelderland.
* Hengelo, Overijssel, ’n munisipaliteit in die Nederlandse provinsie van Overijssel.
* *HVV Hengelo*, voormalige Nederlandse top-amateursokkerklub.
Sjiraz

**Sjiraz** (Persies: شیراز‎, *Šīrāz*, [ʃiːˈrɒːz], ) is 'n stad in die suide van Iran. Die stad het 'n bevolking van 1&nbsp;565&nbsp;572 in 2016 gehad en is die vyfde grootste stad van die land ná die hoofstad Teheran, Mashhad, Isfahan, Tabris en Karaj‎. Sjiraz is geleë net noord van die Persiese Golf, suid van Isfahan en suidoos van Ahvaz. Die stad is een van die oudste stede in Iran en 'n belangrike sentrum van rooskweking. Sjiraz is veral bekend vir sy tuin-kultuur en word beskou as "tuin van Iran".
Heiveld

**Heiveld** is ’n nedersetting in die munisipaliteit Wijchen in die provinsie Gelderland in Nederland.
Kurper

duimnael|regs|200px|Smalkop-kurper
duimnael|regs|200px|Perskop-kurper
duimnael|regs|200px|Groenkop-kurper
duimnael|regs|200px|Groen-kurper
duimnael|regs|200px|Kaapse kurper
duimnael|regs|200px|Kromkop-kurper
duimnael|regs|200px|Israelse kurper
duimnael|regs|200px|Ligroos-kurper
duimnael|regs|200px|Bloukurper

**Kurper** is die algemene naam vir 'n tipe varswatervis wat 'n magdom spesies insluit. Die meeste spesies hoort tot die familie: Cichlidae en 'n paar tot die familie: Anabantidae.

In Suid-Afrika vang hengelaars gewoonlik kurpers van Februarie tot April in die warmer, noord en oostelike dele van die land, alhoewel hulle reeds in September gevang kan word. Kurpers word gesien as 'n goeie sportvis op ligtegerei en is ook 'n goeie tafelvis.

Hier is 37 visse met die naam kurper.

## A 
* Angola-kurper (*Chetia welwitschi*)

## B 
* Bloukurper (*Oreochromis mossambicus*)
* Bruinkol-kurper (*Serranochromis thumbergi*)

## D 
* Dikbek-kurper (*Thoracochromis albolabris*)
* Driekolkurper (*Oreochromis andersoni*)

## G 
* Groen-kurper (*Sargochromis codringtonii*)
* Groenkop-kurper (*Oreochromis macrochir*)

## I 
* Israelse kurper (*Oreochromis aureus*)

## K 
* Kaapse kurper (*Sandelia capensis*)
* Kafue-kurper (*Sargochromis mortimeri*)
* Kanariekurper (*Chetia flaviventris*)
* Kariba-kurper (*Oreochromis mortimeri*)
* Kromkop-kurper (*Serranochromis altus*)
* Kunene-kurper (*Sargochromis coulteri*)

## L 
* Laeveld-kurper (*Serranochromis meridianus*)
* Langvin-kurper (*Serranochromis longimanus*)
* Langwang-kurper (*Sargochromis greenwoodi*)
* Ligroos-kurper (*Sargochromis giardi*)

## N 
* Namibkurper (*Thoracochromis buysi*)
* Nylkurper (*Oreochromis niloticus*)

## O 
* Okavango-kurper (*Tilapia ruweti*)
* Olyfkurper (*Serranochromis robustus*)
* Oos-Kaapse kurper (*Sandelia bainsii*)
* Oostelike kurper (*Astatotilapia calliptera*)
* Oranjerand-kurper (*Chetia brevis*)
* Otjikoto-kurper (*Tilapia guinasana*)

## P 
* Perskopkurper (*Serranochromis macrocephalus*)

## R 
* Reënboog-kurper (*Sargochromis carlottae*)
* Rooiborskurper - (*Tilapia rendalii*)

## S 
* Shire-kurper (*Oreochromis shiranus*)
* Slanke-kurper (*Chetia gracilis*)
* Smalkop-kurper (*Serranochromis angusticeps*)
* Stekelrige kurper (*Ctenopoma multispine*)
* Swartkol-kurper (*Microctenopoma intermedium*)
* Swartkurper (*Oreochromis placidus*)

## V 
* Vleikurper (*Tilapia sparrmanii*)

## Z 
* Zambezikurper (*Pharyngochromis acuticeps*)

## Verwysings 
## Bron 
* *A Complete Guide to the FRESHWATER FISHES of Southern Africa.* Paul Skelton. 2001.
Heerewaarden

**Heerewaarden** is ’n dorp in die munisipaliteit Maasdriel in die provinsie Gelderland in Nederland.

Jacobus Groenendaal, eerste Staatspresident van die Oranje-Vrystaat, is in Heerewaarden gebore.
Ahvaz

**Ahvaz** (Persies: اهواز‎, *Ahvāz*; Arabies: الأحواز) is 'n stad in die suidweste van Iran. Die stad het 'n bevolking van 1&nbsp;425&nbsp;891 in 2008 gehad en is die sewende grootste stad van die land. Ahvaz is geleë net noord van die Persiese Golf en oos van die grens tot Irak. Ahvaz is die grootste stad in die provinsie Chuzestan en lê aan die Karunrivier. Die stad word beskou as kulturele sentrum van die Arabiere in Iran.
Heidekant

**Heidekant** is ’n nedersetting in die munisipaliteit Doetinchem in die provinsie Gelderland in Nederland.
Heerde

**Heerde** is ’n dorp en munisipaliteit in die provinsie Gelderland in Nederland.

## Eksterne skakels 
*  Amptelike webwerf
Qom

**Qom** (Persies: قم) is 'n stad in die sentrale Iran. Die stad het 'n bevolking van 1&nbsp;233&nbsp;000 in 2010 gehad en is die agste grootste stad van die land. Qom is geleë net suid van die hoofstad Teheran en noord van Isfahan. Qom is die hoofstad en grootste stad in die provinsie Qom en lê aan die Qomrivier. Die stad is een van die heilige stede van die Sjiitiese Islam en die religieuse sentrum van Iran.
Kortstertpypvis

Die **Kortstertpypvis** (*Microphis brachyurus*) is 'n varswatervis wat aan die ooskus van Afrika voorkom, in riviere en mere suidwaarts vanaf Kenia tot by die suide van KwaZulu-Natal. Dit kom ook in Mauritius en Madagaskar voor. In Engels staan die vis bekend as die *Short-tail pipefish*.

## Voorkoms 
Die vis word tot 215&nbsp;mm lank en is geelbruin van kleur.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
* *A Complete Guide to the FRESHWATER FISHES of Southern Africa.* Paul Skelton. 2001. 

## Eksterne skakel 
* http://fishbase.org/summary/Microphis-brachyurus+brachyurus.html
Langstert-stekelpaling

Die **Langstert-stekelpaling** (*Aethiomastacembelus frenatus*) is 'n varswater vis wat voorkom in die Okavangorivier, die boonste gedeelte van die Zambezirivier en die Kafuerivier. Hulle kom ook voor in die Kongorivier en Victoria- en Tanganjikamere. In Engels staan die vis bekend as die *Longtail spiny eel*.

## Voorkoms 
Die lyf is lank, slank en palingagtig met die kop en stert gepunt. Die lippe is dik en vlesig. Die vis is bruin met 'n fyn patroon op die stert gedeelte. Die vis word tot 310&nbsp;mm lank.

## Habitat 
Die vis leef in plante langs die kante van vinnig vloeiende riviere. Hulle word ook in rots skeure gevind. Die vis vreet insekte en klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Mastacembelus-frenatus.html
Mastacembelidae

**Mastacembelidae** (stekelpalings) is 'n vis familie van die orde Synbranchiformes wat voorkom in Afrika en Asië. Die familie is lang, slanke paling-agtige visse wat 'n ry stekels op die rug het net voor die dorsale vin. In Afrika kom daar twee genera met 45 spesies voor.

## Genus 
Die volgende genus en gepaardgaande spesies is deel van die familie:
* *Aethiomastacembelus*
::* *Aethiomastacembelus frenatus* - Langstert-stekelpaling
::* *Aethiomastacembelus shiranus* - Shire-stekelpaling
::* *Aethiomastacembelus vanderwaali* - Kolvin-stekelpaling

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings
Kolvin-stekelpaling

Die **Kolvin-stekelpaling** (*Aethiomastacembelus vanderwaali*) is 'n varswater vis wat voorkom in die Okavangorivier en boonste gedeelte van die Zambezirivier. In Engels staan die vis bekend as die *Ocellated spiny eel*.

## Voorkoms 
Die vis lyk baie soos die Langstert-stekelpaling maar het minder stekels op die rug, die kop is groter en die kleure van die vis is helderder. Die kleure wissel van olyf bruin tot donker bruin of swart en die vis word tot 180&nbsp;mm lank.

## Habitat 
Die vis leef in rotsagtige stroomversnellings in skeure en vreet insekte vanaf die rotse.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings 
## Eksterne skakel 
* http://fishbase.org/summary/Mastacembelus-vanderwaali.html
Aethiomastacembelus

***Aethiomastacembelus*** (Afrika stekelpalings) is 'n vis genus wat hoort tot die familie Mastacembelidae. Die genus kom slegs in Wes- en Sentraal-Afrika voor. Die voorste gedeelte van die dorsale vin bestaan uit 15 tot 34 stekels gevolg deur 'n sagter straal vin wat aaneen skakel met die stert- en pensvin. Daar is 18 tot 19 spesies wat hoort tot die genus waarvan drie in Suider-Afrika voorkom.

## Spesies 
Die volgende spesies is deel van die genus:
::* *Aethiomastacembelus frenatus* - Langstert-stekelpaling
::* *Aethiomastacembelus shiranus* - Shire-stekelpaling
::* *Aethiomastacembelus vanderwaali* - Kolvin-stekelpaling

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *A Complete Guide to the FRESHWATER FISHES of Southern Africa.* Paul Skelton. 2001. 

## Verwysings